1. Ke’ng seo se dirilego gore Kaine a dire phetho e mpe, gona mafelelo a phetho ya gagwe e bile afe? ▪ Jessica le ene o kgonne go bua ka tumelo ya gagwe fa a kwala ditlhamo tsa sekolo. A re: “Ke kgonne go kwala ditlhamo tse tharo ka tumelo ya me. E nngwe e ne e le ka Basupi ba ga Jehofa le ditshwanelo tsa bodumedi. Morutabana o ne a e baya mo laeboraring gore e balwe ke mongwe le mongwe yo o neng a batla. Bosheng jaana ke e ile ka kwala tlhamo ka kolobetso ya me le kafa letsatsi leo le neng le le botlhokwa ka gone mo go nna. Baithuti ba refosana ditlhamo tsa bone tse di iseng di fele, ka jalo tlelase ya me e ne ya kgona go bala tlhamo ya me. Mosetsana mongwe o ne a re: ‘O dirile sentle tota. Go molemo go itse ka maikarabelo a motho o nnang le one fa e le mongwe wa Basupi ba ga Jehofa. Re itumela le wena jaaka o kolobeditswe!’ Mosetsana yo mongwe o ne a re: ‘Pego ya gago e ne e kgatlha tota! Ke itumela go bo tumelo ya gago e nonofile jaana!’ Mosimane mongwe o ne a kwala fela a re: ‘O motho yo o botlhale tota. Re itumela le wena.’”